als_Latn uzn_Latn ron_Latn
Programi “SEENET – RRJETI I EVROPËS JUG-LINDORE”,
“Mbështetje në fushën e planifikimit social dhe realizimi i aktiviteteve të përkujdesit të grave shtatëzëna, për uljen e vdekshmërisë foshnjore dhe për një lindje të sigurt”.
13.04.2012
Financuar nga: Ministria e Jashtme Italiane me bashkëfinancimin e Rajonit Emilia Romagna, ky i fundit është edhe përgjegjës për projektin në fjalë.
Përgjegjës për implementimin lokal të projektit: Bashkia Elbasan.
Partnerët Lokal: Drejtoria Rajonale e Shëndetit Elbasan dhe Qendra Spitalore “Dr. Xh. Kongoli” / Spitali Ostetriko-Gjinekologjik Elbasan, Komuna Labinot-Fushë, Komuna Tregan, Komuna Papër, Komuna Shushicë, Komuna Shirgjan.
Koha e Realizimit të projektit: Prill – Nëntor 2012
Projekti ka për qëllim dhe objektiv:
• Të mbështesë proçesin e decentralizimit institucional të politikave sociale;
• Të përmirësojë aftësitë e planifikimit dhe programimit të integruar të politikave sociale me ato shëndetësore, për shëndetin dhe mirëqënien;
• Zbatimin e aktiviteteve për qëllim krijimin e shërbimeve të reja sociale dhe shëndetësore në realizimin e asistencës në lindje, në favor të grave dhe fëmijëve;
• Të përmirësojë cilësinë e jetës dhe të mundësive për nënat dhe fëmijët, për të mbrojtur të drejtën për akses dhe përfitim të shërbimeve.
Aktivitetet e realizuara në Fazën e Parë të projektit (Shtator 2011 – Mars 2012):
• Vizitë në Forli, Itali të një grupi nga Bashkia, DRSH dhe Spitali Ostetriko-Gjinekologjik,
për të parë nga afër organizimin e shërbimeve dhe integrimin social-shëndetësor të tyre.
• Hartimi dhe nënshkrimi i marrëveshjes së bashkëpunimit midis partnerëve lokal.
• Nënshkrimi i marrëveshjes midis Bashkisë Elbasan dhe Rajonit Emilia Romagna (RER).
• Miratimi i marrëveshjes midis Bashkisë dhe RER nga Këshilli Bashkiak.
Aktivitetet që do të realizohen në Fazën e Dytë të projektit (Prill – Nëntor 2012):
Aktivitetet e parashikuara për pjesën e Planifikimit Social janë si më poshtë:
• Hartimi dhe nënshkrimi i marrëveshjes midis Bashkisë Elbasan dhe 5 Komunave.
• Trajnim i administratës së 5 Komunave me objektiv rritjen e kapaciteve për proçesin e decentralizimit dhe planifikimit social.
• Aktivitete studimore mbi decentralizimin administrativ dhe planifikimin zonal.
• Publikim i studimit.
• Sensibilizim dhe prezantim i planit social të zonës.
Aktivitetet e parashikuara për pjesën e përkujdesit të grave shtatëzëna janë si më poshtë:
• Konfrontim eksperiencash me Qëndrën Hapat e Lehtë në Shkodër.
• Trajnim tutorëve për administrimin e pyetësorëve.
• Trajnim për rritjen e kompetencave profesionale të punonjësve të Konsultorit (DSHP) dhe Spitalit Osterik-Gjinekologjik.
• Identifikimi i ambienteve që do të përdoren si zyrë informacioni.
• Arredimi dhe mirëmbajtja e ambjenteve të sportelit informativ, sallës së takimeve dhe
palestrës për kurset e para-lindjes.
• Përgatitja e pyetësorit dhe përzgjedhja e kampionit.
• Plotësimi i pyetësorëve.
• Analizimi dhe promovimi i rezultateve të pyetsorëve.
• Realizimi i një broshure informuese mbi shtatzaninë dhe lindjen.
• Realizimi i një udhëzuesi për shërbimet social-shëndetësore dhe për mbrojtjen e mëmësisë
• Sensibilizimi i grave mbi të drejtat e tyre për një amësi të sigurt.
• Realizimi i Kurseve Para-Lindjes dhe mbi Prindërimin.
• Konferenca finale për promovimin e rezultateve të arritura.
als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn cym_Latn als_Latn als_Latn als_Latn als_Latn als_Latn als_Latn als_Latn por_Latn als_Latn als_Latn als_Latn als_Latn als_Latn als_Latn als_Latn als_Latn